4. pielikums

Pie uzaicinājuma telpu Garā ielā 20, Carnikavā nomas tiesību pretendentam

**Potenciālā nomas tiesību pretendenta labticības izvērtēšanas**

**KRITĒRIJI**

(saskaņā ar Ministru kabineta 20.02.2018. noteikumu Nr. 97 „Publiskas personas mantas iznomāšanas noteikumi” (turpmāk – MK Nr.97) 15., 17., 19. punktiem)

Potenciālais nomas tiesību pretendents (turpmāk – pretendents) ir uzskatāms par labticīgu, ja atbilst šādiem kritērijiem:

1. pretendents pēdējā gada laikā no pieteikuma iesniegšanas dienas ir labticīgi pildījis citā ar pašvaldību noslēgtā līgumā noteiktos nomnieka pienākumus – tam nav bijuši vismaz trīs maksājumu kavējumi, kas kopā pārsniedz divu maksājumu periodu, ja līgumā noteikts viena mēneša nomas maksas aprēķina periods, vai vienu maksājuma periodu, ja līgumā noteikts viena ceturkšņa nomas maksas aprēķina periods;
2. pēdējā gada laikā no pieteikuma iesniegšanas dienas pašvaldība nav vienpusēji izbeigusi ar pretendentu citu līgumu par īpašuma lietošanu, tāpēc ka pretendents nav pildījis līgumā noteiktos pienākumus;
3. pēdējā gada laikā no pieteikuma iesniegšanas dienas, nav stājies spēkā tiesas nolēmums, uz kura pamata tiek izbeigts ar pašvaldību noslēgts līgums par īpašuma lietošanu pretendenta rīcības dēļ;
4. pretendentam nav publiskas personas nekustamā īpašuma uzturēšanai nepieciešamo pakalpojumu maksājumu parādi;
5. pretendentam nav obligāto maksājumu (piemēram, nodokļu, nodevu) parādi vai citu, no līgumsaistībām izrietošu, maksājumu (piemēram, nomas, īres, komunālo pakalpojumu) parādi vai jebkādas citas būtiskas neizpildītas līgumsaistības pret pašvaldību;
6. pretendentam nav konstatēti līgumsaistību pārkāpumi, t.sk., nav bijuši noslēgti ar pašvaldību nesaskaņoti apakšnomas līgumi, nav konstatētas nelikumīgas būvniecības pazīmes.